**ΥΠΟΤΑΚΤΙΚΟΙ ΣΥΝΔΕΣΜΟΙ – ΕΠΙΡΡΗΜΑΤΙΚΕΣ ΠΡΟΤΑΣΕΙΣ**

1. ΤΕΛΙΚΕΣ

Εισάγονται με τους τελικούς συνδέσμους για να , να (=για να) και εκφράζουν σκοπό.

Προσοχή: δε συγχέουμε το τελικό *να* με το βουλητικό *να*.

1. ΑΙΤΙΟΛΟΓΙΚΕΣ

Εισάγονται με τους αιτιολογικούς συνδέσμους γιατί, διότι, επειδή, καθώς, εφόσον, αφού, μια που, μια και και εκφράζουν αιτία.

Προσοχή: δε συγχέουμε το αιτιολογικό με το ερωτηματικό *γιατί*. Επίσης, τα αιτιολογικά με τα χρονικά *καθώς, εφόσον, αφού.* Τέλος, το αιτιολογικό *που* με το αντίστοιχο αναφορικό, ειδικό ή αποτελεσματικό.

1. ΧΡΟΝΙΚΕΣ

Εισάγονται με τους χρονικούς συνδέσμους όταν, πριν, ενώ, καθώς, αφού, αφότου, μόλις, ώσπου, μέχρι να, κάθε που, μετά που, σαν, ενόσω ….και εκφράζουν το χρόνο.

Προσοχή: δε συγχέουμε το χρονικό με το εναντιωματικό *ενώ.*

1. ΥΠΟΘΕΤΙΚΕΣ

Εισάγονται με τους υποθετικούς συνδέσμους αν, άμα, σαν και εκφράζουν υπόθεση. Μαζί με την απόδοση σχηματίζουν υποθετικό λόγο (1ο είδος = πραγματικό, 2ο είδος = αντίθετο του πραγματικού)

1. ΑΠΟΤΕΛΕΣΜΑΤΙΚΕΣ / ΣΥΜΠΕΡΑΣΜΑΤΙΚΕΣ

Εισάγονται με τους αποτελεσματικούς συνδέσμους που, ώστε που, με αποτέλεσμα να και εκφράζουν αποτέλεσμα.

1. ΕΝΑΝΤΙΩΜΑΤΙΚΕΣ

Εισάγονται με τους εναντιωματικούς συνδέσμους αν και, ενώ, μολονότι, και ας, παρόλο που και εκφράζουν εναντίωση.

1. ΑΝΑΦΟΡΙΚΕΣ ΕΠΙΡΡΗΜΑΤΙΚΕΣ

Εισάγονται με τα αναφορικά επιρρήματα όπου, οπουδήποτε, οποτεδήποτε, όπως, όσο, οσοδήποτε, ωσάν… και εκφράζουν τόπο, χρόνο, τρόπο, ποσό.

Καλό διάβασμα!

Γ. ΜΑΥΡΟΜΑΝΩΛΑΚΗ